Anvil

Οι Anvil είναι καναδικό speed metal συγκρότημα, το οποίο σχηματίστηκε το 1978 στο Τορόντο. Ξεκίνησαν το 1981 και έχουν κυκλοφορήσει πάνω από 15 δίσκους, επηρεάζοντας συγκροτήματα του thrash metal όπως οι Metallica, Megadeth, Anthrax, κ.α..

Το συγκρότημα αποτέλεσε το θέμα του ντοκιμαντέρ "Anvil! The Story of Anvil" του 2008, το οποίο γνώρισε επιτυχία κερδίζοντας το βραβείο καλύτερου ντοκιμαντέρ στα "Evening Standard British Film Awards" και τα "Independent Spirit Awards", ανανεώνοντας το ενδιαφέρον του heavy metal κοινού για το συγκρότημα.

Βιογραφία
Τα πρώτα χρόνια
Οι Anvil ξεκίνησαν με την ονομασία Lips το 1978, έχοντας ως μέλη τον κιθαρίστα και τραγουδιστή Στιβ "Lips" Κούντλοου, το ντράμερ Ρομπ Ράινερ, τον κιθαρίστα Ντέιβ Άλισον και τον μπασίστα Ίαν Ντίξον. Η πρώτη τους ηχογράφηση έγινε πριν μετονομαστούν σε Anvil και ήταν ουσιαστικά το πρώτο τους άλμπουμ σε ντέμο ηχογραφήσεις, πριν το κυκλοφορήσουν επίσημα μέσω της "Attic" με τον τίτλο "Hard 'n' Heavy", στις 25 Μαΐου 1981.Hard 'n' Heavy - Anvil | Songs, Reviews, Credits, Awards | Allmusic Στη σκηνική τους παρουσία περιελάμβαναν αρκετά σαδομαζοχιστικά στοιχεία όπως ένας δονητής με τον οποίο έπαιζε, κατά καιρούς, κιθάρα ο Κούντλοου. Το συγκρότημα πραγματοποίησε την πρώτη του περιοδεία στον Καναδά, ανοίγοντας τις εμφανίσεις των Girlschool.

Το "Metal on Metal" του 1982 σε παραγωγή του Κρις Τσανγκαρίδη περιείχε το κομμάτι "Mothra", στου οποίου το σόλο ακούγεται ο Κούντλοου να παίζει με δονητή και όχι με πένα.Metal on Metal - Anvil | Songs, Reviews, Credits, Awards | Allmusic Το συγκεκριμένο άλμπουμ ήταν το πρώτο από μία σειρά αντιπροσωπευτικών δίσκων ως προς τον ήχο και τη δυναμική των Anvil. Το συγκρότημα περιόδευσε παγκοσμίως για την προώθηση του άλμπουμ, παίζοντας στο φεστιβάλ "Monsters Of Rock" του 1982 μαζί με ονόματα όπως οι Status Quo, Gillan, Saxon και Hawkwind.Monsters Of Rock. Castle Donington 1982

Ακολούθησε το "Forged in Fire" του 1983 σε ίδιο ύφος και με ιδιαίτερα θετικές κριτικές, σε παραγωγή και πάλι του Τσανγκαρίδη.Forged in Fire - Anvil | Songs, Reviews, Credits, Awards | Allmusic Η περιοδεία για την προώθηση του δίσκου πέρασε από το φεστιβάλ του Ρέντινγκ όπου άνοιξαν την εμφάνιση των Black Sabbath, ενώ τον Σεπτέμβριο του 1983 εμφανίζονταν μαζί με τους Whitesnake στην Ευρώπη και την Ιαπωνία.Anvil Sep 21, 1983 at Unknown Venue, Tokyo - Setlist.fm Παρά το υψηλό, ποιοτικά, heavy metal τους, οι Anvil βρέθηκαν χωρίς συμβόλαιο συνεργασίας με κάποια δισκογραφική εταιρεία λόγω των χαμηλών τους πωλήσεων.

200px|thumb|Ο Στιβ Κούντλοου και ο Ρομπ Ράινερ στο Wacken Open Air του 2013
Η "Attic" κυκλοφόρησε τη συλλογή "Backwaxed" το 1985 με ακυκλοφόρητα κομμάτια και τραγούδια από τους τρεις πρώτους δίσκους του συγκροτήματος. Οι Anvil εμφανίστηκαν και πάλι στην Ιαπωνία ως μέρος του "Super Rock festival" του Τόκιο, τον Αύγουστο του 1985. Στα τέλη της χρονιάς επέστρεψαν στο στούντιο με τον παραγωγό Ρικ Μπράουντι, και αφού υπέγραψαν συμβόλαιο με τη "Metal Blade Records", επέστρεψαν στη δισκογραφία με το "Strength of Steel" του 1987, το μοναδικό τους άλμπουμ που μπήκε στο Billboard 200 στις Ηνωμένες Πολιτείες.Strength of Steel - Anvil | Songs, Reviews, Credits, Awards | Allmusic Ο δίσκος περιείχε, μεταξύ άλλων, και τη διασκευή των Anvil στο "Wild Eyes" των The Stampeders.

Μετά την κυκλοφορία του "Pound for Pound" και του ζωντανά ηχογραφημένου "Past and Present – Live in Concert",Pound for Pound - Anvil | Songs, Reviews, Credits, Awards | AllmusicPast and Present – Live in Concert - Anvil | Songs, Reviews, Credits, Awards | Allmusic ο Ντέιβ Άλισον αποχώρησε από το συγκρότημα, σταματώντας τη γενικότερη ενασχόληση του με τη μουσική για να γίνει ξυλοκόπος. Τη θέση του κιθαρίστα πήρε ο Σεμπάστιαν Μαρίνο και το συγκρότημα υπέγραψε στη βελγική "Mausoleum Records" για την ευρωπαϊκή έκδοση των δίσκων του και στην καναδική "Maximum Records" για την αντίστοιχη αμερικάνικη. Το 1992 κυκλοφόρησαν το "Worth the Weight" και στη συνέχεια ενέταξαν στο δυναμικό τους τον μπασίστα Μάικ Ντάνκαν στη θέση του Ντίξον.Worth the Weight - Anvil | Songs, Reviews, Credits, Awards | Allmusic

Η μεταγενέστερη εποχή
Ο Μαρίνο αποχώρησε για να συνεχίσει με τους Overkill και τη θέση του πήρε ο Άιβαν Χαρντ ηχογραφώντας το "Plugged in Permanent", το 1996, το οποίο κυκλοφόρησε μέσω της "Hypnotic" στον Καναδά και της "Massacre" στην Ευρώπη.Plugged in Permanent - Anvil | Songs, Reviews, Credits, Awards | Allmusic Πριν την περιοδεία για την προώθηση του άλμπουμ, το μπάσο ανέλαβε ο Γκλεν Τζιόρφι των Edge Unknown.

Ακολούθησε το "Absolutely No Alternative" την επόμενη χρονιά με τραγούδια όπως τα "Piss Test", "Hair Pie" και "Show Me Your Tits" να δείχνουν το χιούμορ του συγκροτήματος.Absolutely No Alternative - Anvil | Songs, Reviews, Credits, Awards | Allmusic Το "Speed of Sound" του 1999 κυκλοφόρησε από τη "Massacre" στην Ευρώπη, τη "Rock Brigade" στη Βραζιλία, την "Avalon Marquee" στην Ιαπωνία και την "Hypnotic" στην πατρίδα τους.Speed of Sound - Anvil | Songs, Reviews, Credits, Awards | Allmusic Οι Anvil περιόδευσαν μαζί με τους Flotsam and Jetsam και τους Exciter, ενώ στα τέλη του 1998 εμφανίστηκαν στο φεστιβάλ του Wacken, στη Γερμανία.Anvil Aug 7, 1998 at Wacken Open Air, Wacken - Setlist.fm

Στις αρχές της νέας χιλιετίας πραγματοποίησαν άλλη μία ευρωπαϊκή περιοδεία με τους Agent Steel, Riot και Domine. Εκείνη τη χρονιά κυκλοφόρησε και η συλλογή "Anthology of Anvil" με ένα ακυκλοφόρητο τραγούδι και σημειώσεις από τον μουσικό δημοσιογράφο Μάρτιν Ποπόφ.Anthology of Anvil - Anvil | Songs, Reviews, Credits, Awards | Allmusic
Το 2001 κυκλοφόρησαν το "Plenty of Power",Plenty of Power - Anvil | Songs, Reviews, Credits, Awards | Allmusic ακολουθούμενο από το "Still Going Strong" την επόμενη χρονιά,Still Going Strong - Anvil | Songs, Reviews, Credits, Awards | Allmusic ενώ εμφανίστηκαν σαν πρώτο όνομα στο φεστιβάλ "Powerpack" του Μόντρεαλ, στις 8 Νοεμβρίου 2002.

Τον Μάρτιο του 2004 κυκλοφόρησαν το "Back to Basics", ηχογραφημένο στο Κεμπέκ με παραγωγό τον Πιέρ Ρέμιλαρντ.Back to Basics - Anvil | Songs, Reviews, Credits, Awards | Allmusic Δύο μήνες αργότερα, ο Χαρντ έπεσε από μία σκάλα σπάζοντας τον κόκκυγα του. Για την εμφάνιση του συγκροτήματος στο 24ο φεστιβάλ "The Gates of Hell" του Τορόντο, τη θέση του πήρε ο Τζορτζ Βι.

Anvil! The Story of Anvil
250px|thumb|Ο Κούντλοου και ο Σαλ Ιταλιάνο στο Wacken Open Air του 2013
Το συγκρότημα περιόδευσε στην Ευρώπη το Νοέμβριο του 2005 μαζί με τους Phantom X, την ίδια περίοδο κατά την οποία ο βρετανός δημοσιογράφος και σκηνοθέτης Σάκα Γκερβάσι, τον οποίο είχαν γνωρίσει το 1982 στο Λονδίνο, ξεκίνησε να τραβάει πλάνα από την καθημερινότητα των μελών των Anvil με σκοπό τη δημιουργία ενός ντοκιμαντέρ.Anvil: The Story of Anvil (2008) - IMDb Στις αρχές του 2006 έγινε γνωστό ότι το συγκρότημα συνεργάζεται και πάλι με τον Κρις Τσανγκαρίδη, με τους Anvil να μεταβαίνουν στο Ντόβερ της Αγγλίας για την ηχογράφηση του νέου τους άλμπουμ, με τις κάμερες να τους συνοδεύουν. Μετά την ολοκλήρωση των διαδικασιών το συγκρότημα είχε έτοιμο το 13ο του άλμπουμ με τίτλο "This Is Thirteen", αλλά και το ντοκιμαντέρ "Anvil! The Story of Anvil".This Is Thirteen - Anvil | Songs, Reviews, Credits, Awards | Allmusic

Μετά από την απόρριψη δισκογραφικών εταιρειών, το συγκρότημα αποφάσισε να κυκλοφορήσει τον δίσκο στον περιορισμένο αριθμό των χιλίων αντιτύπων, μέσω διαδικτύου και fan club. Παράλληλα, το DVD εκδόθηκε τον Ιανουάριο του 2008 και έλαβε εξαιρετικές κριτικές.

Το φθινόπωρο του 2008 και ενώ το συγκρότημα δούλευε πάνω στον επόμενο του δίσκο με παραγωγό και πάλι τον Τσανγκαρίδη, το "Anvil! The Story of Anvil" κυκλοφόρησε σε παγκόσμια κλίμακα αναζωογονώντας τη δημοτικότητα των Anvil, οι οποίοι υπέγραψαν συμβόλαιο συνεργασίας με τον σύμβουλο επιχειρήσεων των Slayer, Ρικ Σέιλς.Rick Sales | Credits | AllMusic Το DVD κέρδισε βραβεία στα διεθνή φεστιβάλ κινηματογράφου του Σικάγο, του Κάλγκαρι, του Έντμοντον, του Σίδνεϊ, του Λος Άντζελες, κ.α..Anvil: The Story of Anvil - Awards - IMDb

Το καλοκαίρι του 2009, το συγκρότημα ήταν προγραμματισμένο να περιοδεύσει με τους Judas Priest και τους Whitesnake στη Βόρεια Αμερική κάτι που δεν πραγματοποιήθηκε. Παρ' όλα αυτά, εμφανίστηκαν σαν γκεστ στις συναυλίες των AC/DC στο "Gillette Stadium" της Μασσαχουσέτης στις 28 Ιουλίου και στο "Giants Stadium" του Νιού Τζέρσεϊ, τρεις ημέρες αργότερα.Anvil To Open For AC/DC As Fans Pack Movie Theaters

Αναγνώριση
Μετά την επιτυχία του ντοκιμαντέρ, η "VH1 Classic Records" επανακυκλοφόρησε το "This Is Thirteen" σε μορφή CD και δίσκου βινυλίου στις 15 Σεπτεμβρίου 2009, με το επιπλέον κομμάτι "Thumb Hang".Anvil: 'This Is Thirteen' First Week Sales Revealed Ο Άιβαν Χαρντ αποχώρησε από το συγκρότημα μετά τον γάμο του. Την ίδια περίοδο, η εκδοτική "Bantam" εξέδωσε το βιβλίο "Anvil: The Story of Anvil", με συγγραφείς τον Κούντλοου και τον Ράινερ και εισαγωγικό σημείωμα από τον Slash.Anvil!: The Story of Anvil by Lips

Το καλοκαίρι του 2010 πραγματοποίησαν μία ιδιαίτερα επιτυχημένη ευρωπαϊκή περιοδεία, παίζοντας στη Μεγάλη Βρετανία, το Βέλγιο, τη Γερμανία, την Ισπανία, την Ελβετία, τη Γαλλία και τα σκανδιναβικά κράτη. Το 14ο άλμπουμ τους με τίτλο "Juggernaut of Justice" κυκλοφόρησε στις 10 Μαΐου 2011,Juggernaut of Justice - Anvil | Songs, Reviews, Credits, Awards | Allmusic με τους Anvil να περιοδεύουν στην Ευρώπη και τη Βόρεια Αμερική για την προώθηση του, μαζί με τον Alice Cooper και τους Saxon. Τον Σεπτέμβριο της ίδιας χρονιάς κυκλοφόρησε η συλλογή "Monument of Metal".Monument of Metal - Anvil | Songs, Reviews, Credits, Awards | Allmusic

Στις αρχές του 2012, ο Γκλεν Τζιόρφι παραιτήθηκε από τους Anvil,Anvil Bassist Glenn Five Exits Band | Metal Insider δίνοντας τη θέση του στον Σαλ Ιταλιάνο, με το συγκρότημα να περιοδεύει στις Ηνωμένες Πολιτείες.Anvil Recruit Iron Maiden Cover Band Bassist After Departure of Glenn Five Τον Μάιο του 2013 κυκλοφόρησαν το "Hope in Hell" σε παραγωγή του Μπομπ Μαρλέτ, ακολουθούμενο από ευρωπαϊκή περιοδεία στα τέλη του 2013 και τις αρχές της επόμενης χρονιάς.Hope in Hell - Anvil | Songs, Reviews, Credits, Awards | AllmusicThe ANVIL Homepage: Tour Dates

Το 2014, ο Σαλ Ιταλιάνο αποχώρησε από το συγκρότημα και έδωσε τη θέση του στον Κρις Ρόμπερτσον.ANVIL Parts Ways With Bassist SAL ITALIANO, Announces Replacement Έναν χρόνο αργότερα, ανακοινώθηκε η κυκλοφορία του άλμπουμ "Anvil is Anvil", για τις 26 Φεβρουαρίου 2016.Anvil Announce ‘Anvil Is Anvil’ 2016 Album Release

Δισκογραφία
Στούντιο δίσκοι
 Hard 'n' Heavy (1981)
 Metal on Metal (1982)
 Forged in Fire (1983)
 Strength of Steel (1987)
 Pound for Pound (1988)
 Worth the Weight (1992)
 Plugged in Permanent (1996)
 Absolutely No Alternative (1997)
 Speed of Sound (1999)
 Plenty of Power (2001)
 Still Going Strong (2002)
 Back to Basics (2004)
 This Is Thirteen (2007)
 Juggernaut of Justice (2011)
 Hope in Hell (2013)
 Anvil is Anvil (2016)Ζωντανοί δίσκοι
 Past and Present – Live in Concert (1989)

Συλλογές
 Backwaxed (1985)
 Anthology of Anvil (1999)
 Monument of Metal (2011)

Παραπομπές

Πηγές

 Anvil | Music Biography, Credits and Discography | AllMusic
 The ANVIL Homepage: Biography
 Anvil - Biography - Metal Storm
 Anvil - Encyclopaedia Metallum: The Metal Archives
 Anvil Discography at Discogs

Κατηγορία:Καναδικά μουσικά συγκροτήματα
Κατηγορία:Καναδικά speed metal συγκροτήματα
Κατηγορία:Μουσικά τρίο